Suvikumpu: Päivän ilonaiheet ja bataattiuutiset
Kevät tuntuu nyt jymähtäneen paikoilleen.
Öisin on tosi kylmä, eikä päivälläkään lämmöstä voi kuin haaveilla!
Ilonaiheita silti aina löytyy!
Västäräkit ovat saapuneet, muutenkin kuin tässä uudessa tyynyssä.
Sepelkyyhkyt huhuilevat jo lähistön kuusikossa, vaikka eivät vielä ole näyttäytyneetkään.
Muutenkin meteli on pihapuissa jo melkoinen kun aamulla aukaisee ulko-oven.
Päivän kasvariuutiset:
Naapuri kävi tekemässä kasvihuoneen pohjatyöt tänään.
Kaivoi pikku-kaivurillaan pintamaan pois ja toi täytesoraa tilalle.
Minun piti lähteä kokoukseen välillä.
Palattuani pohja oli tasoitusta vaille valmis,
kuvaa en enää saanut, kun oli jo pimeä siinä vaiheessa kun tulin kotiin.
Samalla hän teki minulle terassin viereen ruusupenkin pohjatyöt :)
Pian saa lähteä Vakka-Taimeen ruusuostoksille.....
Ruotsin reissulla hankittuja:
Fullerö Handelista ostin makkariin uudet tyynyt.
Virallinen tarkastaja kävi paikalla.
Olkkarin sohvallekin keväistä väriä....
Siilit ovat heränneet!
Nämä siilit ostin puutarhamessuilta Tukholmasta.
Näiden lisäksi ostin messuilta 3 nippua höyheniä
ja 5 pelakuun pistokasta sekä vuoden 2014 pelakuun.
Pelakuut esittelen toisella kerralla, kuten loputkin ostokset.
Bataattiuutisia
Ensimmäinen bataattini joutui kirvojen hyökkäyksen kohteeksi
ja hävitin sen, etteivät kirvat levinneet muihin kasveihin.
Tämä on toinen kokeilu.
Kasvaa olutlasissa (lasissa tosin on vettä)
Virittelin hänelle oman kasvilampun kodinhoitohuoneeseen,
että versot eivät kasvaisi niin pitkiksi.
Perho Kettunen antoi aikaisemman postauksen kommenteissa vinkin
bataatinkasvatusvideosarjasta
niissä videoissa bataatteja idätetään vedessä, kuten minäkin olen tehnyt.
Seuraavaksi niistä irrotetaan nuo versot ja laitetaan lasiin juurtumaan.
Juurtuneet versot sitten istutetaan multaan.
Ilmeisesti bataatti lähtee myös kasvamaan niin, että
sen upottaa puoliksi multaan ja pitää mullan kosteana.
Sen pitäisi kasvattaa juuret ja lähteä versomaan.
Niin ei kannata tehdä kuin minä tein sen ekan kanssa,
eli juurrutin vesilasissa ja istutin multaan kun siinä oli juuret ja versot.
Kasvu pysähtyi siihen paikkaan, vaikka se ei kokonaan kuollutkaan.
Sitten vaan iskivät ne kirvat!
Uuden kokeilun aion tehdä nyt niin,
että annan noiden versojen vielä vähän kasvaa ja sitten
laitan ne juurtumaan toiseen lasiin ja yritän istuttaa ne juurtuneet versot.
Eilen laitoin vielä yhden uuden bataatin
vesilasiin, saas nähdä herääkö se henkiin....
Tittididiidii !
Arvatkaas, mitä tässä kasvaa?
Jättiverbenan taimia!
Ällistyttävän hyvä itävyys tänä vuonna!
Monta vaaraa on niillä vielä edessä, ennenkuin loppukesällä
ovat perhosten ilona!
Kauheat paineet minulla saada ne säilymään hengissä!
Huomenna on oivallinen päivä kylvää köynnöskasveja.
Täytyy kylvää päivänsinit uusiksi.
Ne itivät todella huonosti ja nekin jotka itivät,
kuolivat melkein kaikki :(
Onneksi vielä ehtii. Uusi yritys!
Siinäpä tämän päivän hyvät ja huonot uutiset.
Tunnisteet: Kevät , Koti , Pihalla
Linda 3. huhtikuuta 2014 klo 23.05
Ihanat tyynyt ♥ ja tietysti ihana tarkastaja!
Voi harmi, otan osaa bataattisi vuoksi, se oli niin komea! Olipa hyvä että luin tämän, olin juuri aikeissa istuttaa huomenna oman juurtuneen puolikkaani ruukkuun. Kiitos vinkistä. Täytyypä katsoa nuo videot ensin...
Suvikummun Marja 4. huhtikuuta 2014 klo 12.17
Linda; juu, varsinken se tarkastaja ;)
Mun bataatti ei ainakaan tykännyt yhtään kun vaihdoin sen kasvupaikkaa....
Niissä videoissa tuntuu sujuvan hyvin se kasvatus!
Intianminttu 4. huhtikuuta 2014 klo 0.00
Olipa sulla paaaaljon uutisia :) Teillä kukkii nyt makkarissakin, ja ne västäräkkityynyt ovat todella hurmaavat!
Kääk, miten sulla voi olla jättiverbenan taimet jo noin isoja? Minulla on sellaisia pikkutiittejä ja niissä on ihan minit lehdet. Tosin mulla ei kyllä ole kuin pari pientä kasvivaloa, ja nekin ovat nyt olleet orvokintaimien käytössä. Mulla oli tullut osaan orvokkien taimista kirvoja. Mistä niitä oikein tulee???
Kasvarin pohjatöissä olet saanut erinomaista apua, eihän sulla ole hädänpäivää, kun apu on noin lähellä ja sitä myös saa - ja nopeasti! Taas kuolasin tänään kasvareiden perään Helsingin messuilla, sellainen punaseetripuinen 10 neliön maksoi yli 4 000 e, että sitä lottovoittoa odotellessa...
Niin, ja noi siilit. Niin hienot :)
Suvikummun Marja 4. huhtikuuta 2014 klo 12.21
Intianminttu; välillä niitä uutisia vaan kertyy....
Ihmeen hyvin itivät nuo verbenat nyt! Kyllä niille kuitenkin vielä jotain sattuu, tämä on tätä länsi-suomalaista realismia.... Mistä ihmeestä ne kirvat tosiaan ilmestyvät???
Tällä viikolla olisikin sellainen lottovoitto jaossa, että saisi vielä sen puutarhurinkin sinne kasvariin....
Intianminttu 4. huhtikuuta 2014 klo 21.56
Apua, mulle kävi jättiverbenan taimien kanssa juuri tuollainen kamala sattumus! Juuri tänä iltana. Onnistuin tietokonetta siirtäessäni jalallani tönäisemään vahingossa toimistotuolia, joka puolestaan heilautti Ikean kevythyllyä, jolla taimet olivat keittiön ikkunan edustalla. Sieltä liukuivat kaaressa alas hajakylvölaatikot ja jättiverbenan herkät taimet levisivät pitkin keittiön lattiaa. Kyllä meinasi itku tulla! Yritin haalia sieltä mullan joukosta lattialta osan niistä taimista takaisin laatikkoon, mutta en tiedä, miten paljon vaurioituivat. Jonkun ajan päästähän sen näkee...
Suvikummun Marja 6. huhtikuuta 2014 klo 9.19
Oi,oi, mikä katastrofi! Minulla on niin paljon noita taimia, että saat minulta uudet, jos ne vaan nyt säilyvät ja kasvavat!
Intianminttu 6. huhtikuuta 2014 klo 21.44
Kiitos, Marja, avokätisestä tarjouksestasi! Vielä noita näyttää joitakin olevan hengissä, yritän koulia ne tällä viikolla omiin potteihinsa, jos ovat loppuviikosta vielä hengissä. Ehkä saan kuin saankin niistä riittävän monta pelastettua. Eihän mulle niitä mökille montaa mahdukaan, kun ovat niin jättikokoisia :)
RaijaAnnikki 4. huhtikuuta 2014 klo 7.21
Mielenkiitoinen bataatti juttu ja oi, nuo tyynyt oikeita namuja.
Suvikummun Marja 4. huhtikuuta 2014 klo 12.22
RaijaAnnikki; nyt katsotaan miten tämän bataatin käy......
mehtäemäntä 4. huhtikuuta 2014 klo 7.54
Nuo tyynyt on aivan ihania kaikki.
mehtäemäntä; (:
Kirsti 4. huhtikuuta 2014 klo 7.57
Aivan ihanat tyynyt. Kiitti videosta :)
Suvikummun Marja 4. huhtikuuta 2014 klo 12.23
Kirsti; toivottavasti saat viedosta vinkkejä bataatillesi (:
Amalia 4. huhtikuuta 2014 klo 8.07
Kyllä on taas virallinen tarkastaja komia! Tyynytkin ovat hienot, etenkin toi västäräkki! Vau!
Suvikummun Marja 4. huhtikuuta 2014 klo 12.24
Amalia; tarkastaja on kyllä kuosissaan :)
Kivan kesäinen on tuo västäräkki!
Maca 4. huhtikuuta 2014 klo 8.30
Ihanat tyynyt! Pitääkö bataatti kasvattaa kasvihuoneessa vai pärjääkö ulkona täällä Savossakin?
Suvikummun Marja 4. huhtikuuta 2014 klo 12.27
Maca; Bataatti menestyy kyllä ulkonakin lämpimässä ja suojaisesssa paikassa. Hyvin kylmänarka se tosin on. Kasvihuone olisi varmaan suotuisampi kasvupaikka. Ajattelin itse kokeilla saisinko siitä kesäköynnöksen, siinä pitäisi olla samanlaiset kukat kuin päivänsinellä. Suomen olosuheissa sitä ei kannata sadon toivossa kasvattaa, jotain pieniä mukuloita sinne juureen saattaa kesän aikana tulla, mutta ei kyllä varsinaista satoa :)
haaveileva polku 4. huhtikuuta 2014 klo 15.18
Mielenkiintoista tuo bataatin kasvatus, en ole aikaisemmin kuullutkaan. Nuo kaikki tyynyt on tosi ihania. Siilejä luulin ensin oikeiksi, söpöjä :)
Suvikummun Marja 4. huhtikuuta 2014 klo 20.09
haaveileva polku; se bataatin kasvatus on vähän sellaista huvin vuoksi kokeilua, sadosta ei ainakaan ole toivoa....
Aika aidon näköisiä ovat siilit, välillä meinaan itsekin mennä halpaan ;)
between 4. huhtikuuta 2014 klo 16.04
Upeita tyynyjä, kuin oma pieni puutarha makkarissa. Löysin Fullerön netistä, mutta ilmeisesti heillä ei ole verkkomyyntiä. Onnistuisikohan kesällä pieni reissu lahden yli länteen?
Suvikummun Marja 4. huhtikuuta 2014 klo 20.10
between; juu, kevät tuli makkariin kertaheitolla :)
Saattaa olla, että heillä ei ole verkkokauppaa, mutta nythän sinulla on jo monta syytä sille kesäretkelle ;D
pappilanmummo 10. huhtikuuta 2014 klo 11.45
Kiitos bataattivinkistä. Mies laittaa tänään vesilasiin...